Abe rapiñadora - Biquipedia, a enziclopedia libre

# Abe rapiñadora

### De Biquipedia

Rapiñadoras
Alica con a suya presa.
Clasificazión zentifica

Dominio: | Eukaryota
Reino: | Animalia
Filo: | Chordata
Clase: | Aves

Ordens

- Accipitriformes
  - Panidonidae
  - Accipitridae
  - Sagittariidae
- Falconiformes
  - Falconidae
- Strigiformes
  - Tytonidae
  - Strigidae

As abes rapiñadoras u rapazes son abes que cazan empregando as unglas e ro pico ta matar as suyas presas. Per un regular, tienen un pico carauteristicament corbato e a suya bisión ye d'as millors d'o reino animal.

As rapiñadoras diurnas pertenixen á dos ordens, con diferents familias aintre:

- Orden Accipitriformes:
  - Pandionidae (Alicas pescataires).
  - Accipitridae (Alicas, esparberez, esparberos, alforochos, ziquilins e Bultres d'Eurasia).
  - Sagittariidae (o muixón secretario)

- Orden Falconiformes:
  - Falconidae (Falcons propiament ditos).

Á més, as espezies de rapiñadoras nouturnas s'aglutinan á una sola orden, as Strigiformes.

Bi ha mutas espezies d'abes carniboras que comparten cuan per menos bisualment belas d'as carauteristicas d'as rapiñadoras, pero no n'están d'autenticas. Istes casos bi han plegato ta ixa semilaridat per un fenomeno de Comberchenzia ebolutiba.

## [Editar] Nomes populars

- Alicas u aligas: son muixons de grans dimensions, con patas fuertes e unas alas robustas. Belas espezies tienen á més plomache encara que en as patas, e cuasi totas construyen niedos grans á l'alto d'arbols.

- Alforochos u, localment, abadellos: son muixons de dimensions més chicas que no ras alicas, d'estrutura grazil e lebera que, con as suyas alas liergas e finetas, s'están a més gran parti d'o tiempo planando en l'aire d'on que embeyen as suyas presas.

- Falcons: son muixons d'entre chicoz e meyanos, que tienen as alas carauteristicament rematadas en punta. Per a suya filiazión ebolutiba, constituyen ers solos una orden diferenta d'as altras rapiñadoras. No gosan á fer es suyos niedos propios, mas que n'aprofeitan es unos abandonatos d'altros muixons u belas begadas, fican es uebos en zillos u foratos d'es trallos.

- Bubos, musuelos e cholibas: Muixons cazadors nouturnos, de midas muito bariables. En bolar no fan mica de sonito e tienen una oida e bista exzeizionals.

- Astors e esparberez: Muixons de mida meyana, es primeros més grandizos que no es segundos, que gosan á ser cazataires d'arias forestals espesas, espezializatos á maniobrar per entre d'a bechetazión en o suyo buelo. Cuasi totas as espezies pertenixen ta ro chenero Accipiter.

- Esparberos: Muixons de mida meyana, mica més chicolons que no es astors anque més grans que es esparberez, son més robustos d'estrutura corporal e con as alas més amplas, que els fan peyors maniobradors en buelo, ragón per a cual gosan á cazar en campo ubierto. Totas as espezies se troban aintre d'o chenero Buteo.

- Bultres: Muixons muito més grans que no as altras espezies, minchadors de carnota á puestos ubiertos. Son grans planadors que aprofeitan es corrients d'aire més calient ta recorrer grans distanzias mirando a mincha suya. Tienen per un regular a capeza sines de plomas.

## [Editar] Enrastres externos

- (en) Rapiñadoras en o portal Explore Birds of Prey

- (en) Informazión de rapiñadoras

- (es) Rapiñadoras

- (es) Rapiñadoras d'a Comunidat Balenziana

Retrieved from "http://an.wikipedia.org../../../a/b/e/Abe_rapi%C3%B1adora.html"

Categoría: Aves

##### Views

- Articlo
- Descusión
- Current revision

##### Rechirar

##### Atras luengas

- Dansk
- Deutsch
- English
- Esperanto
- Español
- Français
- עברית
- Ido
- Italiano
- 日本語
- Македонски
- Nederlands
- Polski
- Português
- Svenska
- Slovenščina
- தமிழ்
- 中文